Мне прыходзілася мацаваць нагу адмысловай стужкай, я не мог выйсці з хаты, бо было зімна, заснежана. Увогуле для інваліда без машыны перасоўвацца тут па горадзе практычна немагчыма. Бардзюры, непрыстасаваныя аўтобусы… Ні ў адным рэстаране няма прыбіральняў для інвалідаў… Але за гэтыя паўтары года я бачу пэўныя зрухі. Горад становіцца больш прыязным для інвалідаў. Тым не менш, я вымушаны часта вяртацца ў Брытанію, бо тут немагчыма атрымаць патрэбную дапамогу.